Í umsögn sinni vísar landlæknir sérstaklega í aukna notkun tauga - og geðlyfja hér á landi , sem er afskaplega villandi . SUS fagnar því að leitað sé leiða til að tryggja framboð af nauðsynlegum lyfjum , sem nú er háð takmörkunum , og opna á frekari verðsamkeppni á markaðnum . Frumvarpið snýr ekki síður að aðgengi , en íbúar á landsbyggðinni þurfa oft á tíðum að ferðast langar vegalengdir til þess eins að nálgast væg verkjalyf . Opnunartímar og staðsetningar apóteka í núverandi horfi koma í veg fyrir að einstaklingar geti sótt sér nauðsynlegar vörur þegar þörf krefur , t.d. að næturlagi eða í fámennari byggðum landsins . Að mati SUS er lítil hætta á að landsmenn fari að misnota Rennie bakflæðislyf og Strepsils munnsogstöflur vegna þess eins að þær fást í Hagkaup . Það hefur sannarlega ekki verið raunin í Svíþjóð , Danmörku og Noregi , þar sem slík sala er leyfð . SUS hvetur því embætti landlæknis til að sýna framsækni og endurskoða afstöðu sína gagnvart ofangreindu frumvarpi . Á sama tíma skorar SUS á alla þingmenn að sjá í gegnum slíka afturhaldssemi og gera þetta frumvarp að lögum . Samfélagsmiðlar Ríkisútvarpið ætti að skila sýningarréttinum af House of Cards . Það hefði aldrei átt að kaupa hann . Við viljum horfa á HoC á Netflix .